**Δικαιολογητικά πρόσληψης αναπληρωτών/τριών εκπαιδευτικών & μελών ΕΕΠ:**

**ΑΜΕΣΗ ΠΡΟΤΕΡΑΙΟΤΗΤΑ:**

η αυθημερόν αποστολή με e-mail στο anaplirotes\_prosopiko@sch.gr

του Απογραφικού σας Δελτίου

**ή της Υπεύθυνης Δήλωσης μη αποδοχής θέσης**.

1. Δελτίο Απογραφής Αναπληρωτή (επισυνάπτεται)
2. Φωτοαντίγραφο Δελτίου Αστυνομικής Ταυτότητας
3. Φωτοαντίγραφο Πτυχίου (Σε περίπτωση ξενόγλωσσου τίτλου απαιτείται μετάφραση, αναγνώριση ΔΟΑΤΑΠ και Απολυτήριο Λυκείου)
4. Φωτοαντίγραφο Παιδαγωγικής Επάρκειας (όπου απαιτείται)
5. Φωτοαντίγραφο ΑΜΚΑ
6. Φωτοαντίγραφο Αριθμού Μητρώου Ασφαλισμένου ΙΚΑ
7. Φωτοαντίγραφο του ΑΦΜ
8. **Γνωμάτευση -του τελευταίου τριμήνου- παθολόγου ή γενικού ιατρού**, είτε του δημοσίου είτε ιδιώτη, η οποία να πιστοποιεί την υγεία του/της αναπληρωτή/-τριας και την ικανότητά του/της να ασκήσει διδακτικά καθήκοντα. [Εάν είναι χειρόγραφη, **απαιτείται η πρωτότυπη**, εάν είναι άυλης μορφής, γίνεται δεκτό και το αντίγραφό της.]
9. **Γνωμάτευση -του τελευταίου τριμήνου- ψυχιάτρου**, είτε του δημοσίου είτε ιδιώτη, η οποία να πιστοποιεί την υγεία του/της αναπληρωτή/-τριας και την ικανότητά του/της να ασκήσει διδακτικά καθήκοντα. [Εάν είναι χειρόγραφη, **απαιτείται η πρωτότυπη**, εάν είναι άυλης μορφής, γίνεται δεκτό και το αντίγραφό της.]

***Οι ιατρικές γνωματεύσεις προσκομίζονται ΑΜΕΣΑ με την πρόσληψή σας, γιατί απαιτούνται πριν την πρώτη σας μισθοδοσία.***

1. **Ψηφιακό Πιστοποιητικό COVID-19** της Ε.Ε. (EU Digital COVID Certificate EUDCC) του Κανονισμού (ΕΕ) 2021/953 του Ευρωπαϊκού Κοινοβουλίου και του Συμβουλίου της 14ης Ιουνίου 2021 και του άρθρου πρώτου της από 30.5.2021 Πράξης Νομοθετικού Περιεχομένου (Α' 87), η οποία κυρώθηκε με το άρθρο 1 του ν. 4806/2021 (Α' 95) με πληροφορίες σχετικά με την κατάσταση του φυσικού προσώπου-κατόχου του όσον αφορά στον εμβολιασμό ή στη νόσηση από τον κορωνοϊό COVID-19, ή βεβαίωση εμβολιασμού της παρ. 5 του άρθρου 55 του ν. 4764/2020 (Α' 256), ή βεβαίωση θετικού διαγνωστικού ελέγχου (βεβαίωση νόσησης) της παρ. 1 του άρθρου 5 της υπ' αρ. 2650/10.4.2020 (Β' 1298) κοινής απόφασης των Υπουργών Υγείας και Επικρατείας, όπως εκάστοτε ισχύει, ή ισοδύναμο πιστοποιητικό ή βεβαίωση τρίτης χώρας, ή βεβαίωση αρνητικού εργαστηριακού διαγνωστικού ελέγχου νόσησης (rapid test ή PCR test), έως 72 ώρες πριν την παρουσίαση τους, η οποία εκδίδεται είτε μέσω της Ενιαίας Ψηφιακής Πύλης της Δημόσιας Διοίκησης (gov.gr-ΕΨΠ) είτε από τον ιδιωτικό φορέα που επιλέγεται.
2. Υπεύθυνη δήλωση ν.1599/1986 όπως επισυνάπτεται. ΠΡΟΣΟΧΗ! **Οι άρρενες ενδιαφερόμενοι να μην παραλείψουν να συμπληρώσουν τον Αριθμό Στρατολογικού Μητρώου τους στο τέλος της δήλωσης**.
3. Φωτοαντίγραφο της πρώτης σελίδας βιβλιαρίου οποιασδήποτε Τράπεζας όπου θα αναγράφεται **ευκρινώς** το IBAN του λογαριασμού με πρώτο δικαιούχο τον/την αναπληρωτή/τρια.
4. Σε περίπτωση τέκνου άνω των 18 και κάτω των 25 ετών, σπουδάζοντος ή υπηρετούντος τη στρατιωτική του θητεία, απαιτούνται οι αντίστοιχες βεβαιώσεις φοίτησης ή υπηρέτησης.
5. Σε περίπτωση ύπαρξης Μεταπτυχιακού/Διδακτορικού τίτλου, αίτηση αναγνώρισης για μισθολογική εξέλιξη, με τα απαιτούμενα δικαιολογητικά, προς το ΠΥΣΔΕ (για τους εκπαιδευτικούς), προς το ΠΥΣΕΕΠ (για τα μέλη ΕΕΠ-ΕΒΠ), **πρωτοκολλημένη από το σχολείο την ημέρα που θα γίνει η ανάληψη υπηρεσίας, καθώς η αναγνώριση της συνάφειας από το ΠΥΣΔΕ/ΠΥΣΕΕΠ ανατρέχει στην ημερομηνία της αίτησης** [επισυνάπτεται το έντυπο αίτησης].

Οι εκπαιδευτικοί της ΕΑΕ που κατέχουν μεταπτυχιακό/διδακτορικό τίτλο στην Ειδική Αγωγή και έχουν προσληφθεί στην Ειδική Αγωγή από τον **πίνακα Β** δεν οφείλουν να υποβάλουν σχετική αίτηση αναγνώρισης για συνάφεια· το στοιχείο της συνάφειας του τίτλου αυτών των εκπαιδευτικών είναι ήδη καταχωρισμένο στο ΟΠΣΥΔ, ως εκ τούτου, η αντίστοιχη μισθολογική εξέλιξή τους γίνεται αυτόματα.

1. Αίτηση-Υπεύθυνη Δήλωση για αναγνώριση προϋπηρεσίας (όπου θα αναγράφονται για όλες τις προϋπηρεσίες τα χρονικά διαστήματα υπηρέτησης και η Διεύθυνση Εκπαίδευσης ή ο φορέας όπου προσφέρθηκε η υπηρεσία) **πρωτοκολλημένη από το σχολείο την ημέρα που θα γίνει η ανάληψη υπηρεσίας. Η αναγνώριση της προϋπηρεσίας ανατρέχει στην ημερομηνία της αίτησης** [επισυνάπτεται το έντυπο αίτησης].

Για τις προϋπηρεσίες σε Α/θμια και Β/θμια εκπαίδευση προσκομίζεται η συγκεντρωτική βεβαίωση προϋπηρεσίας από το ΟΠΣΥΔ **και η βεβαίωση προϋπηρεσίας του διδακτικού έτους 2021-2022**, καθώς η σχετική καταχώριση στο ΟΠΣΥΔ αφορά την προϋπηρεσία μόνο μέχρι τις 23-05-2022.

Για τις προϋπηρεσίες σε Δημόσιο, ΟΤΑ, ΝΠΔΔ, ΝΠΙΔ, ΔΕΚΟ με σχέση εξαρτημένης εργασίας δημοσίου ή ιδιωτικού δικαίου αορίστου ή ορισμένου χρόνου (αποκλειομένων σε κάθε περίπτωση των συμβάσεων μίσθωσης έργου), απαιτούνται για την αναγνώρισή τους τα εξής:

α΄) **Βεβαίωση από το φορέα απασχόλησης**, όπου θα αναφέρονται:

* οι αποφάσεις πρόσληψης και απόλυσης,
* η ιδιότητα με την οποία υπηρετήσατε,
* η σχέση εργασίας,
* το ωράριο εργασίας (πλήρες ή μειωμένο),
* το υποχρεωτικό πλήρες ωράριο (σε περίπτωση εργασίας με μειωμένο ωράριο),
* η διάρκεια των προϋπηρεσιών αυτών,
* η νομική μορφή του φορέα απασχόλησης, καθώς και εάν υπάγεται στο πεδίο εφαρμογής της παρ. 1 του άρθρου 7 του ν. 4354/2015.

β΄) **Σύμβαση εργασίας** με τον φορέα για τη σχετική προϋπηρεσία.

γ΄) **Τα σχετικά ένσημα** σε φωτοτυπία ή βεβαιώσεις ασφαλιστικού φορέα για συγκεκριμένο χρονικό διάστημα κατά το οποίο προσφέρθηκε η προϋπηρεσία.

***Η υποβολή ολοκληρωμένης αίτησης για την αναγνώριση της προϋπηρεσίας σας (με όλα τα απαιτούμενα έγγραφα) συμβάλλει στην ταχύτερη διεκπεραίωση του αιτήματός σας.***

***Σε διαφορετική περίπτωση, απορρίπτεται και καλείστε να επανυποβάλετε νέα αίτηση με νέα ημερομηνία.***

**Επισήμανση:**

Η αποδοχή της σύναψης ψηφιακής σύμβασης στο anaplirotes.gov.gr πραγματοποιείται από τους αναπληρωτές **μέχρι τις 14:45 της ίδια ημέρας** που παρουσιάζονται στα σχολεία. Σε διαφορετική περίπτωση, δεν διασφαλίζεται η ανάληψη υπηρεσίας του αναπληρωτή τη συγκεκριμένη ημέρα. Μετά την αποδοχή της σύμβασης, οι αναπληρωτές οφείλουν **να αποθηκεύσουν και να εκτυπώσουν τη σύμβασή τους**.